Pɔgedire

Pɔgedire de la malese'ere ti budibela n bĩ tara ka bɔ'ɔ la ka nu'o tuunɛ ni ta bɔ pugela n me bĩ seke ele dee maasum ka mɛŋa dɔla pɔgenɛ tuuma puan. Ba nya ni ta di la taaba nyaa ki'ira budibela la yire puan dɛna nɛra la a pɔga bii sira. Pɔgedire kɔ'ɔm dɛna la nimu'urɛ yele bɔna farefari buuri yɛla puan. ŋwana ni basɛ ti budibela la tara ka zuo tiŋa la puan dee kɔ'ɔm dɛna la yele se'ere n pa'ale ti budibela la ka basɛ yoo.

 Pɔgedire la pugedire yɛla malema Zuwɔɔreŋɔ tiŋa puan 
Pɔgedire de la pɔka la buraa san nam bo taaba dee ku nuurɛ diyina ti ba wan bɔna  la taaba dɛna pɔga la sira, dee ti pɔka la buraa me yire duma lagum sakɛ ti ba dɛna pɔga la sira. Fu san bɔta ti fu di pɔga  Zuwɔɔreŋɔ tiŋa puan, buraa la nari ti a iŋɛ yele- ana wa:

Pugela la san bɔna ka sɔ yire de ti ba kina bɔta,  buraa la wan tum la nɛra/nɛreba ti a/ba kiŋɛ ta baŋɛ pɔka la duma yire gee yɔkɛ nuurɛ la ba. Se'em n ye'eseri pɔka la yire la ni tara la taba la gu'urɛ ma'a kiŋɛ pɔsega daarɛ la. A san le lɛbera daarɛ ti a nyaa tara taba,  gu'urɛ, ku'uŋɔ la daam pa'asɛ bini tari kiŋɛ. Ti sɔyaabeduma n  eŋɛ dɛ. Pugela la dɔgereba san nam, pɔgebɔrɛ nyaa pɔsiya.

 Viisigɔ Lɔgerɔ